
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


ОТНОСНО: Безвъзмездно предоставяне за управление на ОП „Туризъм“ – гр.Бургас на недвижим имот – публична общинска собственост, представляващ обособен обект, находящ се на партерния етаж в административната сграда на Община Бургас, с адрес: гр.Бургас, ул.„Александровска“ № 26

УВАЖАЕМИ ОБЩИНСКИ СЪВЕТНИЦИ,

Община Бургас е собственик на недвижим имот – публична общинска собственост, представляващ пететажна административна сграда с идентификатор 07079.610.194.1 по одобрените КККР на гр. Бургас, със застроена площ 804 (осемстотин и четири) кв.м., с разгъната застроена площ 4020 (четири хиляди и двадесет) кв.м., изградена в УПИ I (едно римско), кв. 47 по плана на ЦГЧ-гр.Бургас, с площ 909 (деветстотин и девет) кв.м. с идентификатор 07079.610.194 по одобрените КККР на гр. Бургас, съгласно Акт № 6848/30.03.2012 г. за публична общинска собственост, в която се помещава администрацията на Община Бургас.
В гореописаната сграда има обособен обект, находящ се на партерния етаж, с площ 84,18 (осемдесет и четири цяло и осемнадесет) кв.м., при граници: север – външен зид; изток -  фоайе, стълбище, санитарен възел; юг- работно помещение /домакин/; запад - външен зид. 
Същият е свободен, не е нужен на служителите на община Бургас за изпълнение на служебните им задължения и се използва за задоволяване потребностите на общинските служители от храна и напитки. 
Според разпоредбата на чл.12, ал.1 от Закона за общинската собственост, имотите и вещите – общинска собственост, се предоставят безвъзмездно за управление на юридически лица и звена на общинска бюджетна издръжка.
Общинско предприятие “Туризъм“ е специализирано звено на Община Бургас, създадено с решение на Общински съвет-Бургас на основание чл.52, ал. 2 от Закона за общинската собственост, за изпълнение на местни туристически дейности и услуги, включително предоставяните в и чрез туристическите обекти на територията на община Бургас. Извършваните от него местни дейности и услуги се финансират от общинския бюджет.
Съгласно чл. 53 от Закона за общинската собственост, общинското предприятие може да осъществява дейност по управление, изграждане, поддържане, ремонт и реконструкция на обекти, мрежи и съоръжения на техническата инфраструктура и други имоти - общинска собственост, както и предоставяне на свързаните с тях услуги за населението.
[bookmark: _GoBack]Видно от чл. 6, ал. 1, т. 9 от Правилника за организацията и дейността на общинско предприятие „Туризъм“, приет с решение на Общински съвет-Бургас, в предмета на дейност на звеното е включено управление на предоставените му недвижими имоти, в това число и събиране на приходи от такси, наеми, цени на услуги и други, свързани с ползване на същите.
С оглед гореизложените мотиви, същият може да бъде предоставен за управление на ОП “Туризъм“. 
Ето защо и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.1 от Закона за общинската собственост и чл.13, ал.1 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното

РЕШЕНИЕ:
Да бъде предоставен безвъзмездно за управление на ОП “Туризъм“, специализирано звено на Община Бургас, представлявано от Росалина Димитрова - директор, недвижим имот – публична общинска собственост, представляващ обособен обект, с площ 84,18 (осемдесет и четири цяло и осемнадесет) кв.м., при граници: север – външен зид; изток – фоайе, стълбище, санитарен възел; юг- работно помещение /домакин/; запад - външен зид, находящ се на партерния етаж в пететажна административна сграда с идентификатор 07079.610.194.1 по одобрените КККР на гр. Бургас, изградена в УПИ I (едно римско), кв. 47 по плана на ЦГЧ-гр.Бургас, с идентификатор 07079.610.194 по одобрените КККР на гр. Бургас и административен адрес: гр.Бургас, ул.„Александровска“ № 26, за който има съставен Акт № 6848/30.03.2012 г. за публична общинска собственост.
Приложение:
1. Акт № 6848/30.03.2012 г. за публична общинска собственост;
2. Архитектурно разпределение на партерен етаж;

